***1.sz. melléklet***

***Rendelet-tervezet***

**Budaörs Város Önkormányzat Képviselő-testületének**

**…../2016.(…..) önkormányzati rendelete**

 **a településképi véleményezési eljárásról szóló**

**8/2013. (III.11.) önkormányzati rendelet módosításáról**

Budaörs Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 7. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

(1) A Budaörs Város Önkormányzat Képviselő-testületének a településképi véleményezési eljárásról szóló 8/2013. (III. 11.) ÖKT sz. rendeletének (továbbiakban: R.) 4. § (1) bekezdésének helyébe a következő rendelkezés lép:

„(1) A polgármester településképi véleményét Budaörs Város Építészeti Tervtanácsának (továbbiakban: Tervtanács) állásfoglalására alapozva hozza meg az alábbi esetekben, amennyiben azok építésügyi hatósági engedélyhez kötött építési munkára vonatkoznak:

1. Az Önkormányzat beruházásában készülő épület építése, bővítése, átalakítása, ha a polgármester vagy – a polgármester egyetértésével – a főépítész az építési munka sajátosságainak eseti elbírálása alapján indokoltnak tartja.
2. Az 1. számú főút – Gyár utca – Közigazgatási határ által határolt terület kivételével az 1500 m2 összes bruttó szintterületet meghaladó épület építése, vagy meglévő épület esetenként 1500 m2 szintterület növekedést meghaladó bővítése.
3. Helyi védelem alatt álló építményt érintő építési munka esetében, amennyiben az építési munka a külső homlokzatokon változtatást eredményez.
4. Épület 3. § (1) bekezdése szerinti építése és a meglévő épület 100 m2-t meghaladó bruttó szintterülettel való bővítése az alábbi területeken:

da) Műemléki környezetben, és védett természeti területen, Natura 2000 területén.

 db) Településrendezési eszközben látványvédelemmel érintett telken.

dc) Nefelejcs u.- Farkasréti út – Bokréta köz – Templom tér - Clementis L. u. – Dózsa Gy. u. – Stefánia u. által határolt területen, közterületein, ill. határoló közterületein.

dd) Szabadság út – Stefánia u. – Vasvári Pál u. – Pozsonyi u. – Petőfi S. u. által határolt területen, közterületein, ill. határoló közterületein.

 de) Szabadság út – Kisfaludy u. – Kossuth Lajos u. – Nefelejcs u. által határolt területen, közterületein, ill. határoló közterületein.

1. Az alábbi közterületek utcafronti ingatlanain épület 3. § (1) bekezdése szerinti építése, bővítése, átalakítása:
* Szabadság út,
* Budapesti út,
* Károly király út,
* Szakály Mátyás u.
* Kossuth Lajos u.
* Bretzfeld u.
* Sport u.
1. Reklámtotem és óriásplakát.”

(2) Az R. 4. §. (5) bekezdés helyébe az alábbi rendelkezés lép

„(5) A tervezési terület, illetve az építési munka sajátosságai alapján indokolt esetben – a 4§.(1) a.) pontjában megfogalmazottakon felül - a polgármester vagy – a polgármester egyetértésével – a főépítész kezdeményezheti a Tervtanács véleményezését.”

**3. §**

(1) A rendelet a kihirdetését követő napon lép hatályba.

(2) A rendelet rendelkezéseit a hatályba lépést követően indított ügyekben kell alkalmazni.

**Budaörs, 2016. ……**

 **Wittinghoff Tamás dr. Bocsi István**

 **polgármester jegyző**